"Il-PN ħaqqu krettu talli daħħalna fl-UE" Id-Deputat Nazzjonalista Kevin Cutajar qal li fl-opinjoni tiegħu dan id-dibattitu huwa farsa mill-bidu sal-aħħar. Cutajar qal li b'ħin limitat għad-domandi li setgħu jgħinu biex tinftiehem is-sitwazzjoni. Id-Deputat Nazzjonalista qal li hu jħoss sentiment li ħass matul it-12-il sena li għamel Kunsillier immexxi minn maġġoranza Laburista. Cutajar qal li dan huwa insult lejn l-ogħla ististuzzjonijiet tal-pajjiż fejn għandna gvern li qed jgħid li għandna istituzzjonijiet "li qed jaħdmu". Cutajar qal li dan il-pjan ma ngħatax u li kulma nħarġu huma dettalji tal-pjan fuq numru ta' paġni. Żied jgħid li allaħares ma tkunx l-Oppożizzjoni biex ikun hawn demokrazija u dejjem hekk kien. Id-Deputat Nazzjonalista kompla li r-riżultat tal-FATF huwa frott l-arroganza tal-gvern. Cutajar qal li "l-Partit Laburista ma nafx x'ma vvintax qabel dħalna fl-UE. Issa li jinsab fil-gvern qed jiġi b'wiċċu minn quddiem jiftaħar b'dak li ksibna u għalhekk jien il-krettu tal-gvern Nazzjonalista f'dan kollu rrid nieħdu". Rigward il-miri msemmija fil-pjan, id-Deputat Nazzjonalista qal li ħafna mill-problemi ġabhom b'idejh il-gvern stess. Tkellem dwar il-problema tad-dħaħen u qal li l-gvern Laburista wassal għall-influss ta' immigranti li l-gvern tant saħaq dwarhom. Huwa spjega li maż-żieda fil-poploazzjoni awtomatikament għandek żieda fl-emmissjonijiet b'ħafna minn dawn il-persuni jużaw il-vetturi personali tagħhom. Cutajar għalaq isemmi r-raġuni tal-fond ta' reżiljenza li hu mmirat biex il-pajjiżi jqumu mill-pandemija. Huwa sostna li missejna diversi rakkomandazzjonijiet, iżda m'hemmx pjan adekwat f'każ li din il-pandemija jew pandemiji oħra jgħollu rashom. Cutajar qal li hu konvint li li kieku l-gvern ikkonsulta, dan il-pjan seta' sara aħjar u ssarraf f'aktar ġid għal Malta.